เป็นคนประจำเดือนมาไม่ตรงกันหลายเดือนแล้ว มีเพศสัมพันธุ์กับแฟนแบบไม่ได้ป้องกัน แต่หลั่งนอกทุกครั้ง แล้วกินยาคุมฉุกเฉินทันทีหลังทำ ประจำเดือนมาคลาดเคลื่อน ล่าสุดมาวันที่30พ.คแล้วหมดวันที่4ธ.ค แล้วมีเพศสัมพันธุ์กันอีกครั้งวันที่7ธ.คแล้วก็กินยาคุมฉุกเฉิน แล้วอยู่มีประจำเดือนมาวันที่11ธ.ค มานิดเดียวไม่มั่นใจว่าเป็นประจำเดือนแล้วก็มีไรกันอีก แต่ไม่ได้กินยาเพราะไม่แน่ใจว่าเป็นผลข้างเคียงที่กินยาบ่อยหรือเปล่าเลยหยุดกินค่ะ มันทำให้ประจำเดือนมาเร็วหรือเปล่า กลัวว่าจะไม่ใช่เลือดประจำเดือน
สวัสดีครับ ยาคุมกำเนิดฉุกเฉินนั้นทำงานโดยจะยับยั้งหรือชะลอการตกไข่ จึงอาจมีผลข้างเคียงกับรอบเดือน และมีอาการอื่นๆได้ดังนี้ครับ1. วิงเวียนศีรษะ หน้ามือ2. รอบเดือนมาช้า หรือ มาก่อนกำหนด หรือ มากระปิดกระปอย3. อ่อนเพลีย เมื่อยล้า4. ปวดท้องอย่างไรก็ดี ไม่ควรใช้ยาคุมฉุกเฉินเป็นประจำ เนื่องจากมันจะไปรบกวนระบบของรอบเดือน ทำให้รอบเดือนผิดปกติดังกล่าว นอกจากนี้ ยาคุมฉุกเฉินแม้จะกินในช่วง 72 ชั่วโมงแรกที่มีเพศสัมพันธ์ ก็ยังมีโอกาสตั้งครรภ์ได้อยู่ถึง 3% และยังไม่สามารถป้องกันโรคติดต่อทางเพศสัมพันธ์ได้ครับหากต้องการคุมกำเนิดอย่างปลอดภัย แนะนำให้ใช้ยาคุมกำเนิดแบบแผง จะมีประสิทธิภาพมากกว่าครับ และจะทำให้รอบเดือนมาปกติขึ้นด้วย นอกจากนี้ ควรใช้ถุงยางอนามัยในการป้องกัน เพื่อไม่ให้เสี่ยงกับโรคทางเพศสัมพันธ์อื่นๆครับสรุปแล้ว คือมีความเป็นไปได้ว่าประจำเดือนมาก่อนกำหนดนี้อาจเกิดจาการใช้ยาครับ หากยังมีรอบเดือนผิดปกติอยู่ แนะนำให้พบคุณนรีเวชเพื่อรับการตรวจและให้คำปรึกษาเพิ่มเติมครับ